Odense Adresse-Contoirs Efterretninger, 1824-12-06
Storbrittannien. Den Londonner Hoftidende meddeler de hidtil indkomme Officialberetninger til Midten af Juni Maaned om Krigen, mod Birmannerne, hvilke vel i Hovedsagen synes at være til Britternes Fordeel, men tillige bevise, at de have med en Fiende at bestille, som ikke er at foragte, og i det mindste vil sælge dem Seiren dyrt. Den af Birmannerne fulgte Plan afviger ganske fra den sædvanlige, og sig den Europæiske Taktiks Overlegenhed bevidste, gaae de defensiv tilværks. Hvor Britterne kunne befrygtes at komme, maae Jndvaanerne rømme, og alle Levnetsmidler borttages, for at de ingensteds skulle finde Underholdningsmidler. Desuden forsvares Landet planmæssig ved Pallisaderinger, som ere anlagte i korte Afstande fra hverandre. Med en Division af 3000 Mk. og et betydeligt Artillerietrain er det lykkedes General Campbell at fordrive Birmannerne fra deres befæstede Leir ved Kommendine og General M. Creagh har til samme Tid taget Øen Cheduba. Paa den ubehagelige Efterretning: at nogle Provindsial=Tropper havde gjort Opstand og overgivet sig til Birmanerne, hvilken Chefen i forklædt Dragt bragte Britterne, beqvemmede en brittisk Skibs=Afdeling sig til igjen at seile ned af NaafFloden, under bestandig Kamp med de birmanniske Krigs baade og Folk paa Bredden, hvilke Anføreren forsikrer faldt for den brittiske Kugleregn som Fluer, og desaarsag kalder sit Tilbagetog en glimrende Fægtning. J en ældre Beretning om Affairen ved Ramod forsikres, at Birmannerne fægtede godt og havde 70 til 80 Dræbte, da ingen Pardon blev givet paa nogen af Siderne, thi - hedder det skjænker Du en Birmanner Livet, kan Du vædde 10 imod 1 paa, at han til Tak skiller Dig ved Dit igjen. Den brittiske Overanfører havde nu koncentreret sin Armee paa 223,000 Mk. i Nærheden af Calcutta, efter Forlydende for, saasnart Regntiden ophørte, at angribe Fiendens nordlige Grændse og i fornødent Fald marschere lige imod Hovedstaden, Amarahpoore, imedens Sir Campbell fra Ragoon gaaer løs paa den gamle Stad Pegu. Det gielder især, om den første Expedition, som er stilet imod Prome, lykkes, da det er et heel vanskeligt Foretagende at transportere 6 til 7000 Md. i aabne Baade ovad en rivende Strøm, hvor Man den hele Vei igjennem er udsat for en dristig Fiendes Anfald fra Bredden. De mørke Nætter i Regntiden komme derved Fienden meget tilpas. Til hans Angrebs midler hører et Slags store Pramme, som sænkes under Vandet til Overfladen, og saaledes med Strømmens Magt drive løs imod de brittiske Fartøier. Hvad der mulige endnu vil standse Britternes Fremgang, er en Uenighed i imellem Overanføreren Sir Paget og General=Gouvernøren. Efter Times have Birmannerne, ved deres Jndfald i en af Hindostans rigeste Provindser, ødelagt den hele Jndigohøst og kunde gjerne, hvis de havde kjendt Britternes Svaghed, have kommet til Calcutta, Alt en Følge af at den nærværende Gouvernør - for Resten en fiin og elskværdig Mand - ikke er sin Post voxen. I Afrika skal Krigen med Assianteerne vel være endt; men dens Følger desværre, ikke. Paa Cap Coast Castivandre mange Jndvaanere om under aaben Himmel og omkomme af Hunger, Husene ere uden Tag, Stedet ligner en Gruusdynge, og Sundhedstilstanden er saa betænkelig, at af 11 nylig ankomne unge Officerer vare de 7 deels døde og deels angrebne af Feberen.